ร้านอาหาร ขนม กาแฟ สไตด์ฝรั่งอยู่ในโซนพัทยาเหนือ ตรงข้ามซอยพัทยาเหนือ 10 พอดี หาได้ไม่ยากเนื่องจากร้านตั้งอยู่ริมถนนเลย โดยบรรยากาศของตัวร้านล้อมรอบไปด้วยต้นไม้ กับของตกแต่งอารมณ์ Vintage มีความเป็น urban นิดๆ โดยสามารถมาทานได้ทั้งอาหาร หรือ ขนมต่างๆ หลังจากทานซีฟู้ด
เมนูที่มาทานวันนี้คือ "Mango Panna Cotta" ซึ่งหลายๆ คนให้หลายดาวกันมาแล้ว ส่วนตัวมาทานก็ขอชมความอร่อยของตัว Panna Cotta เช่นกัน มีความหวานปานกลาง วิปครีมรสนุ่มตัดกับมะม่วงที่ออกจะเปรี้ยวๆ หน่อย ทานพร้อมกันสามอย่างลงตัว ทางร้านยังมีขนมเค้กอื่นๆ ที่น่าทานอีก หลายตัวเช่น ชีสเค้ก ช็อคโกแล็ตเค้ก ช็อคลาวา แพนเค้กต่างๆ มีชากาแฟ เสริฟด้วย และน้ำผลไม้ต่างๆที่น่าลอง ยามบ่ายว่างๆ น่าจะเป็นที่เหมาะสมแวะมาทาน
ที่นั่ง : มากกว่า 10 โต๊ะ   แต่ที่นั่งห้องแอร์มี 3-4 โต๊ะเท่านั้น ด้านนอกจะกว้างกว่า
ที่จอดรถ: ด้านข้าง หรือ หน้าร้าน

